ये वे किसी भी स्थान पर मत्स्य - कूर्म- वराहादि किसी भी रूप में अपनी सारी शक्तियों के साथ अर्थात् सर्वशक्तिमान रूप से प्रकट हो सकते हैं।
अर्चावतार, प्रेमिक - भक्तों को साक्षात् दर्शन देते हैं। वे उन्हें अपनी साक्षात् सेवा देकर उन्हें कृतार्थ करते हैं किन्तु कामुक व्यक्ति अपने कामनेत्रों से भगवान का दर्शन करना चाहते हैं, जो कि असम्भव है। जो भगवान् के अप्राकृत विग्रह को भी दुनियावी बुत या पुतला ही देखते हैं, निर्गुण भगवत् - स्वरूप उनके लिये अप्रकाशित रहता है।
श्रीकृष्ण अखिल रसामृत मूर्ति हैं। भगवान् के अनन्त स्वरूपों में श्रीकृष्ण सर्वोत्तम स्वरूप हैं अर्थात् अवतारी हैं। श्रीकृष्ण सब अवतारों के कारण हैं।
वैष्णव निश्चय ही परम दयालु हैं।
संकीर्तन का अर्थ है- सम्यक् कीर्तन, सुष्ठु कीर्तन अथवा निरपराध कीर्तन। इसके अलावा भगवान् के नाम, गुण, लीला, परिकर, धाम इन सब का कीर्तन भी संकीर्तन कहलाता है। बहुत से श्रद्धालु व्यक्तियों द्वारा मिलकर उच्च स्वर में होने वाले हरिनाम - कीर्तन को भी संकीर्तन कहते हैं। हरिनाम जप से कीर्तन श्रेष्ठ है। होठों को हिलाये बिना हरिनाम जप करने से जप करने वाले का मंगल होता है। किन्तु कीर्तन से अपना व दूसरे का या यूँ कहें कि दोनों का मंगल होता है।
उच्चकीर्तन द्वारा वृक्ष इत्यादि व पशु-पक्षी आदि जंगम प्राणियों का भी मंगल होता है। इसके इलावा जप से तो चित्त विक्षिप्त भी हो सकता है परन्तु उच्च - संकीर्तन में विक्षेप की आशंका नहीं रहती।
पूर्ण - कारण परमात्मा अथवा भगवान् के प्रति जीवात्मा का अनुराग ही भगवद् - प्रेम कहलाता है।
भगवान् नित्य हैं, जीव भी नित्य हैं तथा उनका परस्पर स्वामी और सेवक का सम्बन्ध भी नित्य ही है। भगवान् की भक्ति ही जीव का प्रयोजन है। इसे ही सनातन 